**Nutsa Buzaladze** (georg. ნუცა ბუზალაძე, s. 28. tammikuuta 1997 Tbilisi, Georgia) on georgialainen laulaja ja lauluntekijä. Hän edustaa Georgiaa vuoden 2024 Eurovision laulukilpailussa Malmössä. Hänen kilpailukappaleensa on nimeltään "Firefighter".

Varhaiselämä
------------

Buzaladze syntyi Georgian Tbilisissä, mutta varttui Turkissa. 5-vuotiaana hän esiintyi osana lastenyhtyettä, ja oli myöhemmin päävokalisti ja kitaristi toisessa yhtyeessä. 8-vuotiaana Buzaladze alkoi käymään pianonsoiton oppitunneilla.

Buzaladze on asunut Los Angelesissa, jossa hän myös kartutti musiikkikokemustaan sekä Dubaissa, jossa hänellä on pysyvä oleskelulupa vuodesta 2024 lähtien.

Ura
---

Buzaladze aloitti soolouransa musiikkialalla vuonna 2011 esiinnyttyään *Georgia's Got Talent* -ohjelmassa (Georgian versio Got Talent -ohjelmaformaatista). Vuonna 2014 Buzaladze saavutti kansainvälistä huomiota edustettuaan Georgiaa ja voitettuaan *New Wave Music Festival* -kilpailun Latvian Jūrmalassa. Seuraavien vuosien aikana Buzaladze osallistui useisiin musiikkikilpailuihin, kuten *The Voice of Turkey* (Turkin versio The Voice -ohjelmaformaatista), *Two Stars Georgia* -kilpailuun sekä Georgian versioihin *Your Face Sounds Familiar* ja *Dancing with the Stars* -kilpailuista. Buzaladze on myös tehnyt yhteistyötä belgianturkkilaisen laulajan Hadisen kanssa, joka toimi myös hänen valmentajanaan *The Voice of Turkey* -kilpailussa.

Vuonna 2017 Buzaladze julkaisi kappaleen nimeltä "White Horses Run", joka sijoittui toiseksi Georgian vuoden 2017 euroviisukarsinnassa. Vuonna 2019 Buzaladze julkaisi debyyttialbuminsa nimeltä *Nutsa22*, joka sisälsi cover-versioita georgialaisista kappaleista sekä englanninkielisiä alkuperäiskappaleita. Albumin julkaisun jälkeen Buzaladzen kappale "Gelodebi" saavutti menestystä ja lisäksi hän julkaisi singlen, joka menestyi hyvin Venäjän musiikkimarkkinoilla.

Vuosina 2020 ja 2021 Buzaladze kilpaili Venäjän versiossa *All Together Now* -ohjelmaformaatista. Hän on esiintynyt myös Dubain 2020 maailmannäyttelyn yhteydessä sekä *Dubai National Theatressa* ja Dubain oopperatalossa. Vuonna 2021 Buzaladze kilpaili albanialaisen *Kënga Magjike* -laulukilpailun "Kansainväliset artistit" -kategoriassa, jossa hän sijoittui toiseksi. Vuosina 2022 ja 2023 Buzaladze osallistui American Idol -kilpailun 21. tuotantokaudelle ja sijoittui kilpailussa *Top 12* -joukkoon.

12. tammikuuta 2024 Buzaladzen ilmoitettiin olevan Georgian edustaja vuoden 2024 Euroviisuissa Ruotsin Malmössä. Hänen euroviisukappaleensa "Firefighter" julkaistiin 11. maaliskuuta 2024. Kappaleen ovat kirjoittaneet Darko Dimitrov ja Ada Satka.

Diskografia
-----------

### EP-levyt

| Nimi | Yksityiskohdat |
| --- | --- |
| *Nutsa22* | * Julkaistu: 1. toukokuuta 2019
* Formaatit: digitaalinen lataus, striimaus
 |

### Singlet

| Nimi | Vuosi | Albumi / EP-levy |
| --- | --- | --- |
| "White Horses Run" | 2017 | *Nutsa22* |
| "Nu mousmen" | 2019 | Albumittomat singlet |
| "Ertad gvinda" |
| "Gelodebi" |
| "Guls rom ukvarde" |
| "Tetri ghame" | 2020 |
| "Gatendes" | 2021 |
| "Net" |
| "We Are One" |
| "Sul es aris" |
| "You Broke My Heart" |
| "Let U Go" | 2022 |
| "Alive" | 2023 |
| "L.O.V.E" |
| "Firefighter" | 2024 |

Lähteet
-------

1. ↑  International Idol Nutsa Buzaladze to represent Georgia  12.1.2024. eurovision.tv. Viitattu 6.2.2024. (englanniksi)
2. ↑  Stephenson, James: 🇬🇪 Georgia: Nutsa Buzaladze to Eurovision 2024  12.1.2024. eurovoix.com. Viitattu 6.2.2024. (englanniksi)
3. ↑  Jiandani, Sanjay (Sergio): Georgia: Nutsa Buzaladze will fly to Malmo!  12.1.2024. esctoday.com. Viitattu 6.2.2024. (englanniksi)
4. ↑  Mamsikashvili, Rezo: Georgia: Nutsa Buzaladze releases her Eurovision song "Firefighter"  11.3.2024. wiwibloggs.com. Viitattu 12.3.2024. (englanniksi)
5. ↑  Bijuvignesh, Darshan: 🇬🇪 Georgia: Nutsa Buzaldaze Releases "Firefighter"  11.3.2024. eurovoix.com. Viitattu 12.3.2024. (englanniksi)
6. ↑  van Leijden, Bo: Georgia’s Nutsa Buzaladze releases her Eurovision 2024 entry ‘Firefighter’  11.3.2024. escxtra.com. Viitattu 12.3.2024. (englanniksi)
7. ↑  Adams, William Lee: Nutsa Buzaladze is Georgia’s Eurovision 2024 singer  12.1.2024. wiwibloggs.com. Viitattu 6.2.2024. (englanniksi)
8. ↑  Nutsa 22 - EP by Nutsa Buzaladze *open.spotify.com*.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Nutsa Buzaladze 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |